  Майя Бывальцева 1-тӥ толсуре югдытӥсьлэн, эмчилэн, кун но мер ужасьлэн Трокай Борисовлэн (Трофим Кузьмич Борисов) вордскем нуналаз солэн Ижкарысь синпелетэз доры сяськаос понӥзы, тау карон кылъёс веразы. Ужрадэ «Удмурт Кенеш» огазеяськонлэн азьветлӥсьёсыз, Удмуртилэн Кун Кенешысьтыз, Ижкар думаысь депутатъёс, студентъёс, журналистъёс пыриськизы. Трокай Борисовлы вордскем нуналаз сяськаос 12 фото Уг тодӥськы, кызьы удмурт обществомы азинскысал, автономия ӧй ке луысал. Со уникальной адямиослэн шонер быръён лэсьтэмзылы луыса, туннэ асьмелэн автономимы вань, асьме кылын вераськыны луонлыкмы, выль книгаос поттыны луонлыкмы вань. Элькунмылэн автономиезлы 100 ар тырмон улсын гинэ кӧня со поттэмын вал - туж трос! Соин ик тау карон кылъёс поколенилы, кудӥз ваньзэ лэсьтӥз удмурт калык мед улоз, мед азинскоз но вашкалаосмылэсь басьтэм йылолъёсты, кылэз, лулчеберетэз мед утёмы шуыса Владимир Соловьёв, Удмуртиысь лулчеберетъя министрВятской губерниысь Елабага уездын (али Алнаш ёросын) крестьян семьяын вордскем пияш туж тунсыко улон сюресэз ортчиз, пусйиз Россилэн Кун Думаысьтыз депутат, истори тодосъя доктор Алексей Загребин. Со Санкт-Петербургысь императорской университетын дышетскиз, Казаньысь императорской университетэз йылпумъяз. Удмуртъёс пӧлын нырысетӥез эм удысъя вылӥ образование басьтӥз. 1916-тӥ арын фронтэ кошкиз, отын сӧсырмем газъёсын усыкмытэм солдатъёс но офицеръёсты эмъяз. Куке 17-тӥ арын гужем со егит дырзэ ортчытэм каре, Казане, эвакогоспитален вуиз, со шуиз: «Озьы, кызьы асьмеос азьвыл улӥмы, улыны кулэ ӧвӧл, ойдолэ ӵошен малпаськыны, кызьы азьланяз улом». Солэн со кылъёсыз тужгес валтӥсь луо, дыр, - ӵошен малпаськон, ӵошен лэсьтон Алексей Загребин, Кун Думаысь депутатКызьы вераз Кун Кенешысь ялан ужась ӧрилэн кивалтӥсез, «Удмурт Кенеш» огазеяськонлэн тӧроез Татьяна Ишматова, вылысь но выльысь валаськод, кыӵе со вал адями, кӧня со лэсьтӥз удмурт калык понна, асьмелэн кунлыкмы понна. Мон со поколение шоры паймыса но синмаськыса учкисько. Огшоры гуртын улӥсь семьяосысь сыӵе инмарен чупам адямиос потэмын, сомында соос лэсьтэмын калык понна сыӵе вакчи дыр куспын, соос ведь улэмын но туж ӧжыт. <…> Видимо, сыӵе вакытэз вал, куке вот сыӵе адямиос вордӥськылӥзы – котькудӥз зэмос глыба шуод-а, мар-а. Мынам мукет валэктонэ ӧвӧл, малы ке шуоно сое будэтыны огшоры, озьы уг пӧрмы адямиез. Кулэ луыны кыӵе ке но инъетэз ини вордӥськыкуз Татьяна Ишматова, «Удмурт Кенеш» огазеяськонлэн тӧроезТрокай Борисовлэсь нимзэ утёнын бадӟым уж нуэ Удмуртиысь йӧскалык лыдӟетъюрт. Кызьы вераз солэн кивалтӥсезлэн воштӥсез Анна Семёнова, али солэсь ужъёссэ вотэсэ поттон бордын тыршо. Милям сыӵе сайт, «Народы Удмуртии», отын вань нимысьтыз солы сӥзем люкет. Отын солэн но со сярысь произведениос. Со сяна, отын вань презентациос солэн улэмезъя, солэн творчествоезъя Анна Семёнова, Удмуртиысь йӧскалык лыдӟетъюртлэн кивалтӥсезлэн воштӥсезНош Удмуртиысь йӧскалык театрын Трокай Борисов сярысь спектакль пуктыны малпало. Вуоно арын, ваньмыз умой луиз ке, басьтӥськиськом пуктыны спектакль Трофим Борисов сярысь. Малпаськонъёс вань, уж мынэ ни. Мон малпасько, ужмы пӧрмоз одно ик. Соин ик ваньмыз ӟеч луиз ке, возьмаськом тӥледыз йӧскалык театре Алексей Ложкин, Удмуртиысь йӧскалык театрлэн валтӥсь режиссёрезТодэ вайытом, 2020-тӥ арын 24-тӥ шуркынмонэ Удмуртиысь Кун Кенешлэн 29-тӥ сессияз «Удмурт Элькунысь праздник нуналъёс но тодэ ваён дыръёс сярысь» катэ тупатонъёс пыртӥзы. Отын 1-тӥ толсур кун ужасьлэн, эмчилэн, публицистлэн, филологлэн, Удмуртилэн кунлыкезлэн кутсконаз сылӥсьлэн Трокай Борисовлэн вордскем нуналэз луэ шуыса пусъемын.  Ватсалом, та нуналъёсы Алнаш ёросын 2020-тӥ арын Трокай Борисов нимо ёрос премиез басьтӥсьёсты пусйизы.  Тегъёс: Мерлык Ижкар Удмуртия ТатьянаИшматова буреваён АлексейЗагребин ТрокайБорисов  